行路難二十篇（幷序） 第五章明凡聖非一非二
作者：傅翕
朝代：唐

paragraphs: 君不見煩惱茫然非是一，雖復非一亦非多。
若能照知其本際，即是真身盧舍那。
入於微塵亦無礙，無礙體寂遍娑婆。
凡聖兩途非二處，生死涅槃常共和。
雖復強立名和字，只箇愛癡真佛陀。
般若深空智非智，以無心意制衆魔。
余既誠心學此術，聊抽拙抱作斯歌。
行路難，路難心性實極寬。
貪欲本來常寂滅，智者於此可盤桓。